Общество Бяло Братство - Официален сайт

Братският концерт София - 20 септември
2024-09-20 18:00 - 19:00 (Europe/Moscow)
Братският концерт, посветен на Есенното равноденствие ще бъде на 20.09. от 18 ч. в залата на Културен дом “Красно село”. Вход свободен!

XII събор на Бялото Братство - АРБАНАСИ, 21-23.09.2024
2024-09-21 - 2024-09-23
ПРОГРАМА
на ХII събор на Бялото Братство – АРБАНАСИ, 21-23.09.2024 г.

МОТО: „160 години от рождението на Учителя Беинса Дуно“
20 септември (петък)
10:00 във фоайето на РБ“П.Р.Славейков“ – изложба по случай 160 години
от рождението на Учителя Петър Дънов и 100 г. списание „Житно зърно“
За първи път ръкописния дневник на Учителя ще гостува в град Велико Търново.
Оригиналът с почерка на Учителя има датировка 3 март – 25 окт. 1899 г.
21 септември (събота)
7:00 – 8:30 Посрещане изгрева на Слънцето. Духовен наряд и беседа *
8:30 – 10:00 Паневритмия *
10:00 – 11:00 Свободно време
11:00 – 12:30 „Животът и делото на Петър Дънов, свързани с „Опълченска 66“ – лекция на арх. Данка Василева, адв. Руска Дучева и Костик Михайлов
12:30 – 13:00 Свободно време
13:00 – 15:00 Обяд
15:00 – 15:30 „Библията на Учителя“ – представяне от Мария Христова
15:30 – 15:45 „Всемировият Учител Беинса Дуно и Велико Търново“ – кратка анотация на второто издание на том I на книгата – д-р Даниела Пандулчева и Галя Цанева
15:45 – 16:00 Свободно време
16:00 – 17:15 „100 години от създаване на списание “Житно зърно” – изказване на Виктория Роглева
17:15 – 17:30 Свободно време
17:30 – 18:00 „Словото на Учителя: Есенното равноденствие като част от Живото Колело на четирите кардинални точки в Макрокосмоса и Микрокосмоса“ – сказка на Калина Стойчева
18:00 – 18:30 Свободно време
18:30 – 19:00 “Истината ще ви направи свободни – лични преживявания” – с Ана Христова
22 септември (неделя)
7:00 – 8:30 Посрещане изгрева на Слънцето. Духовен наряд и беседа *
8:30 – 10:00 Паневритмия *
10:00 – 11:00 Свободно време
11:00 – 12:00 Час по пеене със Симеон Симеонов
12:00 – 14:00 Раздаване на сухи пакети за обяд.
Свободно време и придвижване до Интерхотел, гр. Велико Търново, ул. „Александър Пенчев“ 2
14:00 – 18:00 Честване на 160-годишнината от рождението на Учителя. Лекции и концерт в Интерхотела:
14:00 – 14:40 Мир, Мир, Мир! Послания и музика от Учителя Беинса Дуно. С участието на:
Светла Николова – актриса
Иво Бонев – пиано
14:45 – 15:15 Лекция на д-р Светла Балтова: „Раждането на новото човечество“
15:15 – 15:45 Лекция на проф. Дамян Попхристов: „Мисията на българския човек днес“
15:45 – 16:00 Пауза
16:00 – 17:00 Концерт на Симеон Симеонов
17:00 – 18:00 Концерт на струнен квартет с участието на:
Надежда Няголова – цигулка
Константин Адамов – цигулка
Бояна Андреева – виола
Габриела Цветанова – контрабас
Гост музиканти:
Тодор Иванов – кавал
Данчо Иларионов – гъдулка
23 септември (понеделник)
7:00 – 8:30 Посрещане изгрева на Слънцето. Духовен наряд и беседа.*
8:30 – 10:00 Паневритмия за желаещите *
10:00 – 11:00 Свободно време
11:00 – Изнесена беседа на Никополис ад Иструм.
Посещение – 6 лв., безплатна беседа: Светла Петкова, придвижване с коли
* Посрещането на изгрева, наряда, беседата и Паневритмията ще се провеждат на поляната за Паневритмия в Арбанаси – до паркинга срещу телевизионната кула (над конната база).
GPS координати: https://maps.app.goo.gl/jpbMpiqUuNJd5gdg7 43⁰05᾽42.3”N 25⁰40’42.9”E
Места за палатки – Южното място и дворното място на съседния имот (през една порта, вдясно от Къщата на Завета)
Паркинг на Интерхотела
Гр. Велико Търново, ул. „Александър Пенчев“ 2
GPS: 43.081613,25.638127
https://maps.app.goo.gl/jyYprffCKk6VcDxQ9
Телефони за информация:
0988925021 – Данчо Пандулчев;
0878111283 – Галя Цанева
***
Lektsiiikontserti
Programa

Общо събрание на Софийската братска общност - 21 септември
2024-09-21 18:00 - 20:00
☀️ Обични сестри и братя от София и гости на града,
В навечерието на Новата Учебна година, ни предстоят три общи важни събития:
1. На 15 септември на Симеоново ще се проведе празник (събор), на който след Паневритмията от 9 ч. ще има почерпка и концерт (стига времето да го позволява) ☀️
2. На 21 септември от 18 ч. в залата та ул. “Чехов” ще се проведе Общо събрание на Софийската братска общност, на което ще се обсъдят важни въпроси, свързани с Братския център и общия братски живот в града ☀️
3. На 22 септември на Мястото на Учителя ще се проведе Празничен Наряд, след което ще се играе последната Паневритмия, а след нея ще има почерпка в Братската къща ☀️
Подробности за събитията ще ви съобщаваме своевременно.
Светъл и Благословен ден! ☀️
От Координационния съвет на СБО

ПРАЗНИЧЕН ДУХОВЕН НАРЯД ЗА ДЕНЯ НА ЕСЕННОТО РАВНОДЕНСТВИЕ – 22.09.2024 г.
2024-09-22 06:00 - 07:00
НАЧАЛО НА ДУХОВНАТА УЧЕБНА ГОДИНА
Начало по изгрев слънце – (Може да видите от тук – https://www.astrohoroscope.info/sunrise.htm)
1.АУМ песен
2.Добрата молитва
3.Псалм 91
4.Молитва на царството
5.Вътрешния глас на Бога (песен)
6.Евангелия
Матей 12:1-10
Лука 12 1-10
Марк 10 1-10
Йоана 12 10-20
7.Духът Божий песен
8.Беседа : ‘Отче наш”
Отче наш – СБ, 22септември 1938 г.
Каква е разликата между хора, които работят и тия, които не работят? Като работи и като се труди, човек изразходва известно количество енергия, след което усеща нужда да си почине. Който цял ден се е трудил и работил, той вечер благува: яде сладко, почива си с приятност, и джобът му е пълен. Който през деня е почивал, той вечер се мъчи: няма какво да яде, няма пари, за да си купи нещо, вследствие на което и сънят му не е спокоен.
Днес ние празнуваме деня 22 септември, който наричаме ден на работата, на труда. Какво значение има този ден? Астрономически този ден е свързан с движението на слънцето, което отива към южното полушарие. Този ден слънцето минава през нашата граница, вследствие на което ние го изпращаме тържествено. Като минава през нашата граница, слънцето взима нещо от нас и го занася в южното полушарие. Значи, на 22 март слънцето иде при нас от северното полушарие и носи нещо, а на 22 септември взима нещо от нас и го занася в южното полушарие. Понеже на 22 март слънцето иде при нас и ни носи нещо, ние го уподобяваме на млада мома. На 22 септември, обаче, слънцето ни напуща. Тогава ние го уподобяваме на стар човек, който взима нещо от нас и го отнася със себе си. От 22 март тревите и цветята започват да никнат, да цъфтят, а птичките радостно цвъртят и пеят. Весела е пролетта! На 22 септемри цялата растителност повяхва, листата на дърветата пожълтяват и окапват. Като погледнете градините, полетата и горите – всичко е посърнало и пожълтяло. Онази веселост, която пролетта носи, сега е изчезнала. Всички казват: Тъжна е природата. Есента е дошла.
„Отче наш”. Докато казва в себе си „Отче наш”, човек ще има всичко на разположение: живот, храна, вода, въздух, мисъл, чувства. Забрави ли думите „Отче наш”, той всичко губи: и живот, и храна, и въздух, и вода, и светлина. Докато „Отче наш” съществува, човек е богат, разполага с имоти, с къщи, с пари. Той е в пролетта на живота. Тогава няма бедни, няма нещастни хора по света. Можете ли да наречете беден човек онзи, който има тяло, очи, уши, нос, уста? Какво по-голямо богатство можете да очаквате от това? Щом има тяло, човек има къща, която никой не може да му отнеме. Как ще бъде облечен човек, с богати или с прости дрехи, с бели или с цветни, това е второстепенен въпрос. Дрехата е нещо променчиво, което зависи от модата. Обаче, това, което човек носи със себе си, своите мисли и чувства, представя неговото реално богатство, което може да занесе със себе си и на другия свят.
Като е дошъл на земята, човек трябва да се учи на търпение, в което да изучава себе си и своите ближни. Дойде някой при вас и с часове седи, да ви разправя своите работи. Вие трябва да се приготвите, да го изслушате с търпение. След това ще се изредят десетина души да хлопат на вратата ви. Вие трябва да понасяте тяхното хлопане с търпение. Така хлопат на вашия ум и на вашето сърце, да ви заставят да мислите и да чувствате право. Който не мисли право, който няма светлина в ума си, той не може да бъде свободен. Който не чувства право, който няма топлина в сърцето си, той не може да бъде свободен. Съ-що така не може да бъде свободен онзи, който не е здрав. Най-малката болка на ръцете, на краката, на очите, на ушите на човека разваля разположението му и го лишава от възможност да работи и да разбира добре нещата. Как ще ви разбере онзи, който има слабо развит слух? Като недочува добре, вие ще му говорите едно, той ще разбира друго.
Един млад момък срещнал един познат от селото си и му казал: Добър ден, дядо! Дядото отговорил: Синко, ходих на пазар. – Къде отиваш сега, дядо? – Купих си нов калпак. – Ела тук да си починем. – Добър, лош, купих го вече, ще го нося. – Защо тези хора не се разбират? Младият пита едно, старият отговаря друго. – Старият не чува добре, вследствие на което дава криви отговори. И двамата мислят право, но ушите на дядото са малко затъпяли, поради което не може да отговаря правилно на зададените въпроси.
И тъй, иска ли да разбира добре нещата, да стане учен, религиозен, силен, човек трябва да изучава великата наука за живота. За да има добри отношения към всички живи същества, човек трябва да възпитава чувствата си, да разполага с тях така, както добрият музикант разполага с тоновете, както ученият – с езика, на който предава мисълта си, както певецът – с гласа си. Докато не е постигнал това, човек ще се блъска от едно свое желание на друго, без да постигне нещо. Така и глу-павият човек се блъска с години, докато реализира едно свое желание. Това, което глупавият постига за хиляда години, обикновеният го постига за сто години, талантливият – за десет години, а гениалният – само за една година. Това зависи от бързината на тяхното движение. Гениалният се движи най-бързо, талантливият – по-бавно, обикновеният – още по-бавно, а глупавият – извънредно бавно.
„Отче наш”. Добре е всеки да каже в себе си „Отче наш”, но да съзнава, че има Баща, Когото трябва да слуша и на Когото всякога да разчита. Добре е синът да каже на баща си „отче мой” и да се изпълни с благодарност и уважение към него. Приятно е на човека да го нарекат „отче наш”, но синът и дъщерята трябва да го обичат и почитат. Какъв отец е този, който не се ползва от обичта и уважението на своите синове и дъщери?
Виждам един щурец, който ту излиза от дупката си, ту се крие в нея. Подаде главата си навън, погледне към слънцето, запее своята еднообразна песен и скоро пак се скрива в дупката си. Какво прави този щурец, като излиза и влиза в дупката си? Някой ще каже, че щурецът прави научни изследвания. Научните изследвания на щуреца са толкова големи и важни, колкото и тия на обикновения човек, който с един поглед иска да обхване цялата вселена. Ще кажете, че с молитва всичко се постига. – Ако това е вярно, защо, след като се молят, хората пак не успяват? Защо, след като слуша урока си, ученикът не го разбира? – Две причини има за това: или ученикът не внимава и не може да разбира, или учителят не обяснява добре. За да разберете, къде е грешката, вие трябва да намерите повече от онзи, който греши. С микроскоп човек вижда нещата по-ясно, отколкото с просто око. Това показва, че при обикновени условия някои неща се разбират мъчно. При специални условия, обаче, същите неща стават лесно разбираеми. Запример, за обикновения певец или музикант, богатият не отваря сърцето си. За великия певец и музикант, същият богаташ широко отваря сърцето си и дава изобилно.
Можете ли да наречете този богат човек скъперник? От вас зависи да получите от него повече или по-малко. Ако отидете при извора с шише от един килограм вместимост, ще получите само един килограм вода. Ако занесете голям съд, ще получите повече вода. От вас зависи да получите повече или по-малко вода. Причината за нещастията в света се дължи 75% на самия човек, а 25% – на външни условия. Малката рекичка не може да кара воденица, но голямата река – може. Ако от малката река искате много работа, погрешката е във вас. – Ама тя трябва да намери отнякъде повече вода и да я остави на наше разположение. – Какво да прави, като няма отде да вземе вода? Който е поставил воденицата си на водата на тази рекичка, той трябва да се е съобразявал с големината й. В природата всеки момент е забележителен със специални условия. Пролетта носи едни условия и блага; лятото – други; есента – трети, а зимата – четвърти. Следователно, искате ли да се ползвате от благата на пролетта, трябва да бъдете будни, да чакате времето когато тези блага идат. Пропуснете ли това време, ще се ползвате от благата, които новите условия носят.
И тъй, искате ли да се ползвате от благата на съответното за тях време, вие трябва да бъдете умни. Това значи, постепенно да увеличавате светлината си, да виждате по-ясно. Ако имате една свещ, светлината ви няма да бъде достатъчна. Увеличите ли светлината си с две, с три, с четири и с повече свещи, вие ще имате по-ярка, по-силна светлина. При силната светлина ще виждате на далечно разстояние. Обикновеният човек си служи с една свещ, талантливият – с две, гениалният – с три, светията – с четири, а божествата – с пет. При това, свещите трябва да бъдат доброкачествени, да горят без дим. Умният вижда по-далеч, защото има по-голяма светлина. Едно се иска от човека: каквото знае, да го осветява. Същото се иска и от певеца: каквото знае, да го прилага. Той знае, че тоновете do и mi образуват терца. Когато заболее, с тази терца той може да се лекува. Добрият, гениалният певец може да взима с гласа си едновременно по два, три, четири, пет и шест тона. Засега това не е възможно. Обаче, гласните струни могат едновременно да се свиват и разпущат различно, да произвеждат няколко тона, както е постигнато вече с някои инструменти: пиано, цигулка. Това са постижения на бъдещето.
Днес, понеже хората, религиозни или светски, още не са постигнали това, към което се стремят, вие трябва да бъдете снизходителни към тях. Бъдете снизходителни не само към обикновените хора, но и към учените, към музикантите, поетите, певците. Всеки човек има възможност да греши. Детето греши, цапа се, но майката го чисти, изправя погрешките му, без да го съди. Старият, болният правят погрешки, но близките им не ги съдят. Тъй щото, не бързайте и вие да критикувате, но помагайте, дето имате възможност.
Влизам в кантората на един познат адвокат и намирам там един проповедник. Адвокатът пише нещо, а проповедникът седи, чака да види, какво ще излезе от написаното. – Какво правите? – Пиша едно заявление. Един млад човек ни изигра, искаме да го дадем под съд, да получи един добър урок. Той взе от проповедника 20 лв. на заем, срещу които обеща да му донесе жито. От мене взе сто лева и обеща да ми донесе брашно. Много време мина оттогава, но нито житото се получи, нито брашното. – Слушайте, скъсайте заявлението, аз дължа на този човек 120 лева. Ето, вземете 20 лева вместо него. Давам 20 лева на проповедника. После се обръщам към адвоката и предлагам на него сто лева. – Не искам нищо. Нека мине от мене. Той скъса заявлението, и въпросът се разреши. Всъщност, аз нищо не дължах на младия човек, но приложих това като метод за изправяне погрешката на своя ближен. Всички хора четат „Отче наш”. Значи, този човек е наш брат. Не трябва ли брат на брата си да плати дълга? Младият човек искал да се жени, имал нужда от пари и взел оттук-оттам на заем. Като се оженил, нуждите му се увеличили и не могъл да плати задълженията си. Какво показва това? – Че като се жени, човек все ще направи погрешки.
Следователно, в пътя на реализиране на желанията си, човек неизбежно греши. Една млада мома се оженила, но постоянно искала от своя възлюбен да й направи едно кюркче, с лисича кожа на врата. Тя му се сърдила, карала се с него за това кюркче, но кюркчето не дохождало. Те живели 25 години заедно, но кюркчето още не се реализирало. Жената казвала: С отворени очи ще отида на онзи свят за това кюркче. Най-после кюркчето дошло. Макар и късно, но желанието на жената се реализирало. Така постъпват всички хора. Като имат някакво желание, по цели дни се молят на Господа, да изпълни желанието им, да им изпрати едно кюркче. Все-таки някой ден желанието ще се реализира. И като се реализира, те ще видят, че нищо особено не са придобили. Обаче, има желания в човешката душа, за реализирането на които сам Бог се грижи.
Реализирането им допринася много за тяхното растене и развиване. – „Отче наш”. Желая на всички да изпълнявате волята Божия, всеки според разбирането си. Аз вярвам, че всеки човек знае, как да изпълни волята Божия, но отлага нещата. На физическия свят нещата могат да се отлагат, но Божественият свят не търпи никакво отлагане. На физическия свят има промени и измени; в духовния свят има изявление на нещата, а в Божествения свят съществува абсолютно единство. Божественият свят е подобен на центъра на кръга, поради което в него не стават никакви промени. В този център е прекарана ос, която играе роля на радиус. При движението на радиуса около центъра се образува крива линия наречена окръжност. Който се движи по периферията, по окръжността, той се намира в света на постоянните промени. Който не иска да се движи в света на промените, той трябва да живее в центъра. Обаче, за живота в центъра се изисква велико разбиране.
И тъй, за да живее в центъра, в Божествения свят, човек трябва да развива всички свои способности и чувства. Божественият свят е разнообразен. Той обединява всички способности и чувства на човека в едно цяло. Затова казваме, че в този живот владее пълно единство. Развива ли се в едно направление само, човек влиза в света на еднообразието. – Не, като е дошъл на земята, човек ще работи за развиване на всички свои чувства: музикалното чувство, което се намира отстрана на челото, милосърдието – отпред на главата, вярата и висшите морални чувства – отгоре на главата, надеждата, въображението и т. н. Човек има повече от 40 центъра на главата си, които еднакво трябва да развива. В това отношение човек представя богат инструмент, който чака времето на своето развитие. След като притежава такова богатство, трябва ли той да бъде недоволен? Недоволството е резултат на личния живот на човека. За да излезе от това недоволство човек трябва да работи, да се разширява, да влезе във висшите области на живота. Не мислете, че само едно нещо ви е нужно. Някой казва, че имал силна памет, но музикалното му чувство не било развито в него. Щом музикалното чувство в човека не е добре развито, той трябва да пее и да свири, да го упражнява. Докато не е разработил всички свои центрове, чувства и способности, човек е едностранчиво развит, не е още пълен човек. При това развитие той е изложен на големи страдания и противоречия.
Много от страданията и противоречията на хората се дължат на недоверието, което имат един към друг. Запример, днес вие сте събрани тук, но нито доверие имате помежду си, нито се цените един друг. Мнозина не могат да се търпят, но един ден ще съжаляват. Когато Бог види, че хората в едно общество не живеят задружно, Той започва да ги разредява. Постоянно чувате, че този или онзи заминали за другия свят, за небето. Радвайте се едни на други, докато сте заедно. Като се разделите, ще съжалявате, защото в тази форма, в която сте днес, никога повече няма да се срещнете. Всеки човек е на мястото си. Никой никого не може да махне и да замести. Ако сте недоволни от някого, вие искате да го махнете. За предпочитане е този човек да остане на мястото си, каквито да са недостатъците му, отколкото да отидат напразно всички разходи, направени за него, отначало на живота му досега. Ако, наистина, трябва да се махне нещо от живота на човека, първо недоволството му трябва да се махне. Ще дойде ден, когато недоволството ще се замести с доволство. Няма нещо в живота на човека, което да не се задоволи. Щом желае нещо, това желание все ще се реализира. Ако не се задоволи днес, утре ще се задоволи.
„Отче наш”. Това са две думи, които крият в себе си магията на живота. При думите „Отче наш” всичко е възможно. Без тези думи нещата са непостижими. Дръжте в себе си тия думи като магическа пръчица, с която да разрешавате всичко. Кажете “Отче наш” и вярвайте във възможностите на живота. И аз казвам „Отче наш” и ви желая да постигнете всичко, към което душата ви се стреми.
„Отче наш”.
– Това е Живот Вечен, да позная Тебе Единнаго, Истиннаго Бога.
22 септември, 1938 5 ч. с. София. – Изгрев.

9.Молитва за България:
Господи, Боже наш, Ти Който бдиш над света, чуй нашата утринна молитва, озари ни с лъча на могъщия Си Дух и разпали в сърцата ни искрата, която Си вложил в нас. Укрепи в гърдите ни пламъка на Свободата и Правдата. Просвети ни да бъдем смели и доблестни българи, достойни за своя славен род, за твоята велика Милост. Ти, Който Си вдъхновил за светли дела нашите духовни първенци; Ти, Който Си благославял меча на нашия воин и Си го водил към подвизи и величие, Господи, Ти няма да забравиш и нас. Простри десницата Си над нас, да вървим по Твоя Път с нашия избран народ и нашите братя – Твои верни, заседнали в своята земя по Твоя Воля. Дай ни сила да живеем, да работим за благото и величието на Отечеството ни. Дай на нашата скъпа Родина твърдост в изпитанията, воля за живот и вяра в нейния успех, за да летим през вековете, водени от своя мъдър Баща към победа и възход, към могъщество и вечност, за Твоя слава.
Амин.
10.Формула :
“Мир,Мир,Мир,Господи просим.Разумност,светлина и сила в умовете на человеците “3 пъти
11.Господнята молитва
12.Формула на братството
Нарядът е изготвен от Братската група на г. Хасково

Празничен Наряд София - 22 септември
2024-09-22 08:00 - 17:00

Покана за изложба във Велико Търново
2024-09-22 12:00 - 19:00
Портрети и картини със смесена техника, посветени на Духовния Учител Беинса Дуно (Петър Дънов)
художник: Стела Косева
Изложбата е част от програмата на Събора на Арбанаси.
Дата: 22 септември 2024 г.
Място: Интерхотел, гр. Велико Търново
Час: от 12 до 19 часа.

Паневритмия за деца в град София
2024-09-28 11:00 - 12:00

КОНЦЕРТ-РЕЦИТАЛ
2024-09-30 18:00 - 19:00

Курс „Духовни науки и Астрология от Учителя“
2024-10-01 18:30 - 19:30

Курсове по Паневритмия в град Пловдив
2024-10-04 19:30 - 20:30

ПОКАНА за събрание на Духовно общество „Бяло Братство“
2024-10-05 09:00 - 16:00 | Къщата на Завета в Арбанаси, Bulgaria
ТЕМА: ЛДШ на Рила
Събранието ще се проведе на 5 октомври 2024 г. (събота) от 9 до 16 часа в Къщата на Завета в Арбанаси.
ДНЕВЕН РЕД:
1. Отчет за дейността на ЛДШ за 2024 г. Отг. Станчо Станчев
2. Преглед на действащия Правилник за ЛДШ и вземане на съответни мерки за подобряване на работата на Школата.
3. Приемане мерки за защита на ЛДШ.
Препоръчва се при предварителната подготовка за събранието, братските групи по места да разгледат съществуващите проблемите на ЛДШ и да изготвят своите предложения. Те могат да бъдат представени на събранието, а при невъзможност за участие – изпратени на официалния имейл на ОбББ.
Каним в работата на събранието да се включат освен членовете на ИС и членовете на Комисията за Рила, ръководителите на братските групи, както и активни братя и сестри, работещи и милеещи за работата на ЛДШ на Рила.
ИС на Духовно общество “Бяло Братство” – България

ЛЕКЦИИ по РАДИЕСТЕЗИЯ на 5 октомври
2024-10-05 11:00 - 12:00
На 5 октомври, събота 2024 г. от 11:00 ч. продължава новият цикъл от лекции по радиестезия.
Лекциите ще се проведат в София , ул. Опълченска №66 , в двора на Националния Политехнически музей, пред къщата на Учителя – Петър Дънов.
Ако времето е студено и дъждовно , лекциите ще се провеждат вътре в къщата.
Темите на лекциите са:
Полярна медицина
Водещ инж. Иван Иванов
Приложна радиестезия
Водещ инж. Валентин Хаджимитов

На 06 октомври, неделя, от 10 ч. ще се чете юбилейното Слово от Учителя
2024-10-06 10:00 - 11:00
Здравейте приятели,
На 06 октомври, неделя, от 10 ч. ще се чете юбилейното Слово от Учителя:
“Съзнателният живот като забава” беседа държана на 01 септември 1924
https://beinsa.bg/beseda.php?id=780
Заповядайте,
Гр. София,
Братски център

Практическа алхимия по Учителя
2024-10-06 13:00 - 16:30

Паневритмия за начинаeщи в град София
2024-10-08 18:30 - 19:30

Курс по Паневритмия за начинаещи в София с Анжела Ангелова
2024-10-09 13:00 - 14:30

Курс по Паневритмия за начинаещи в гр. Пловдив с Рада Николова
2024-10-11 18:30 - 19:30

Курс „Духовни науки и Астрология от Учителя“ | 11.10.2024г
2024-10-11 18:30 - 19:30

Паневритмия за начинаещи в град София с Лидия Георгиева
2024-10-12 15:00 - 16:00

Фестивалът на хоровете отново в Пловдив!
2024-10-12 18:30 - 19:30
Заповядайте☀️🎶☀️

Графични символи в Астрологията
2024-10-15 18:30 - 19:30

Благотворителен концерт - изложба
2024-10-17 19:00 - 20:00

Приятели, заповядайте събота 19.10 на Мястото на Сестрите след 9.30 часа, да си направим сладко от круши, да му попеем и да му се радваме
2024-10-19 09:30 - 14:30
Приятели, заповядайте събота 19.10 на Мястото на Сестрите след 9.30 часа, да си направим сладко от круши, да му попеем и да му се радваме.
Сестрите имаме нужда от братска подкрепа. В събота на 19.10., времето обещава да е добро за външна работа и предвиждаме да смелим дървесен мулч, за да оформим пътеките в градината. Така и през наближаващите кални дни тя ще е достъпна за обиколка. Имаме мелачка и триони. Има братя, които вече са заявили, че ще дойдат, но мъжки ръце никак няма да са излишни.
За обяд ще има и Ангелска супа.
Божието изобилие е безкрайно!
С.Б.Л.Е.Л.

Каним ви отново в събота, 19 октомври от 10 часа в двора на ул. Опълченска 66, за да работим още малко заедно!
2024-10-19 10:00 - 13:00
Здравейте, Приятели!
Каним ви отново в събота, 19 октомври от 10 часа в двора на ул. Опълченска 66, за да работим още малко заедно!

Ще засадим босилекови бордюри и ще насеем трева на обработеното място.

И ще почистим бръшляна още докъдето можем.

Ще събуждаме новия живот

На 20 октомври, неделя, от 10 ч. ще се чете юбилейното Слово от Учителя
2024-10-20 10:00 - 12:00
Здравейте приятели,
На 20 октомври, неделя, от 10 ч. ще се чете юбилейното Слово от Учителя:
“Настало е царството Божие” беседа държана на 19 октомври 1924 г.
Заповядайте,
Гр. София,
Братски център

Космология на Сътворението
2024-10-23 18:30 - 19:30

Ще се радваме да бъдем отново ЗАЕДНО в работата и в споделянето на ул. ,Опълченска" 66!
2024-10-26 10:00 - 13:00
Здравейте, приятели!
Почти сме готови с прекопаването и почистването на голямата тревна площ пред къщата на ул. ,Опълченска” 66.
Нека се съберем отново в събота, 26.10., за да довършим останалото ъгълче, да заравним и да насеем трева. За чимширените бордюри още нямаме достатъчно стръкове и търсим чимшир.
Ще се радваме да бъдем отново ЗАЕДНО в работата и в споделянето!
Ще приготвим нещо вкусно!

Заповядайте на 26.10 събота от 10.00 часа на Мястото на Сестрите
2024-10-26 10:00 - 23:00
Здравейте приятели!
Заповядайте на 26.10 събота от 10.00 часа на Мястото на Сестрите.
Очаква ни слънчево и благо време.
Нека в радост, песни и взаимност да обгрижим нашата градина.
Все още има круши.
На обяд ще има ангелска супа.
Всеки може да допринесе за братската трапеза!
От 13.30 часа, нашата сестра Дана ще ни говори и коментира върху, “Законът на жертвата, преобразява живота”!
Нека се насладим заедно на прекрасния ден!

Заповядайте на представяне на "Книга на Ученика" в гр. Пловдив. На 26.10. 2024г., събота.
2024-10-26 12:00 - 13:00

На 27 октомври, неделя, от 10 ч. ще се чете юбилейното Слово от Учителя
2024-10-27 10:00 - 11:00
Здравейте приятели,
На 27 октомври, неделя, от 10 ч. ще се чете юбилейното Слово от Учителя:
“Раздай всичко!” беседа държана на 26 октомври 1924 г.
Заповядайте,
Гр. София,
Братски център
